ddrg/super_eurlex huggingface dataset:
1.

päättää lisätä työjärjestyksen 117 artiklan 3 kohtaan tulkinnan seuraavasti: ”Koska valiokunnan puheenjohtajalla on toimivalta kutsua valiokunnan kokous koolle 193 artiklan 1 kohdan nojalla, hänellä on toimivalta päättää koolle kutsumansa kokouksen esityslistaluonnoksesta valiokunnan työskentelyn sujuvaksi organisoimiseksi. Tämä toimivalta ei kuitenkaan vaikuta 117 artiklan 3 kohdassa määrättyyn velvollisuuteen ottaa kirjallisesti vastattava kysymys sen laatijan pyynnöstä valiokunnan seuraavan kokouksen esityslistaluonnokseen. Puheenjohtajalla on kuitenkin harkintavalta tehdä poliittiset painopistealueet huomioon ottaen ehdotus kokouksen asioiden käsittelyjärjestyksestä sekä menettelytavoista (esimerkiksi menettely ilman keskustelua ja mahdollisesti jatkotoimia koskevan päätöksen tekeminen tai tarvittaessa suositus kohdan siirtämisestä myöhempään kokoukseen).”
—

ottaa huomioon politiikkayksikkönsä kirjallisia kannanottoja koskevan selvityksen ”Written declarations in the European Parliament – A review of process and impact” (PE 462.424),
LIITE II a 110 ja 111 artiklan mukaisia kirjallisesti vastattavia kysymyksiä koskevat ohjeet 1. Kirjallisesti vastattavia kysymyksiä koskee seuraava: — kysymyksen on kuuluttava kyseessä olevan toimielimen toimivaltaan ja vastuualueeseen ja sillä on oltava yleistä merkitystä; — kysymyksen on oltava tiivis ja sisällettävä ymmärrettävä kysymys; — kysymys ei saa sisältää loukkaavaa kieltä; — kysymys ei saa liittyä puhtaasti henkilökohtaisiin asioihin. 2. Ellei kysymys ole näiden ohjeiden mukainen, sihteeristö antaa kysymyksen esittäjälle neuvoja siitä, miten kysymys pitäisi laatia, jotta se voidaan ottaa käsiteltäväksi. 3. Jos kuuden edeltävän kuukauden aikana on esitetty sama tai samankaltainen kysymys ja siihen on vastattu, sihteeristö toimittaa kysymyksen esittäjälle jäljennöksen aikaisemmasta kysymyksestä ja vastauksesta. Uudelleen esitettyä kysymystä ei toimiteta asianomaiselle toimielimelle, paitsi jos kysymyksen esittäjä vetoaa asiaa koskeviin merkittäviin uusiin seikkoihin tai haluaa asiasta lisätietoja. 4. Jos kysymyksen tarkoituksena on saada sellaisia asiatietoja tai tilastotietoja, jotka ovat jo parlamentin kirjaston saatavilla, kirjasto ilmoittaa asiasta jäsenelle, joka voi peruuttaa kysymyksensä. 5. Toisiinsa liittyviä asioita koskeviin kysymyksiin voidaan vastata yhteisesti.
202 a artikla Euroopan unionin tunnukset 1. Parlamentti tunnustaa ja omaksuu seuraavat unionin tunnukset: — lippu, jossa on sinisellä pohjalla kahdentoista kultaisen tähden muodostama ympyrä, — hymni, jonka perustana on ”Oodi ilolle” Ludwig van Beethovenin yhdeksännestä sinfoniasta, — tunnuslause, joka on ”Moninaisuudessaan yhtenäinen”. 2. Parlamentti viettää Eurooppa-päivää toukokuun 9 päivänä. 3. Lippua käytetään kaikissa parlamentin rakennuksissa ja virallisissa tilaisuuksissa. Lippua käytetään parlamentin jokaisessa kokoushuoneessa. 4. Hymni esitetään kunkin järjestäytymisistunnon ja muiden juhlaistuntojen alussa, erityisesti toivottamaan tervetulleiksi valtion tai hallitusten päämiehiä taikka tervehtimään uusia jäseniä unionin laajentumisten jälkeen. 5. Tunnuslausetta käytetään parlamentin virallisissa asiakirjoissa. 6. Puhemiehistö tarkastelee tunnusten muuta käyttöä parlamentissa. Puhemiehistö antaa tämän artiklan täytäntöönpanoa koskevat yksityiskohtaiset säännöt.
Euroopan parlamentin päätös 22. toukokuuta 2007 EU:n ja Latinalaisen Amerikan parlamentaarisessa edustajakokouksessa toimivan pysyvän valtuuskunnan perustamisesta ja sen jäsenten lukumäärästä



Virallinen lehti nro 102 E , 24/04/2008 s. 0110 - 0110



P6_TA(2007)0193 Pysyvä valtuuskunta Eurolatissa Euroopan parlamentin päätös 22. toukokuuta 2007 EU:n ja Latinalaisen Amerikan parlamentaarisessa edustajakokouksessa toimivan pysyvän valtuuskunnan perustamisesta ja sen jäsenten lukumäärästä Euroopan parlamentti, joka - ottaa huomioon työjärjestyksen 188 artiklan, - ottaa huomioon 10. maaliskuuta 2004 tekemänsä päätöksen parlamenttien välisistä suhteista vastaavien valtuuskuntien sekä parlamentaarisissa sekavaliokunnissa ja yhteistyövaliokunnissa olevien valtuuskuntien lukumäärästä [1], - ottaa huomioon 8. marraskuuta 2006 hyväksytyn EU:n ja Latinalaisen Amerikan parlamentaarisen edustajakokouksen perustamisasiakirjan; 1. päättää perustaa valtuuskunnan EU:n ja Latinalaisen Amerikan parlamentaariseen edustajakokoukseen; 2. vahvistaa varsinaisten jäsenten lukumääräksi 60 ja varajäsenten lukumääräksi 30; 3. kehottaa puhemiestä välittämään tämän päätöksen tiedoksi neuvostolle ja komissiolle. [1] EUVL C 102 E, 28.4.2004, s. 635. --------------------------------------------------
H.

ottaa huomioon, että Euroopan unioni on vuodesta 2004 toteuttanut sotilasoperaatiota eli EUFOR Althea -operaatiota Bosnia ja Hertsegovinassa ja että operaatiolla on YK:n turvallisuusneuvoston antama toimeenpanovaltuus tukea viranomaisia turvallisen ympäristön ylläpitämisessä; katsoo, että EUFOR Althea -operaatiota olisi vahvistettava edelleen, jotta se olisi todella tehokas; ottaa huomioon, että on olemassa konkreettinen riski siitä, ettei YK:n turvallisuusneuvosto jatka sen toimeksiantoa;
N.

ottaa huomioon, että valtiolliset, kansainväliset ja valtioista riippumattomat järjestöt raportoivat edelleen, että jotkin jäsenet käyttävät väärin Interpolin etsintäkuulutus- ja tiedotejärjestelmää poliittisten vastustajien, kansallisten ihmisoikeuksien puolustajien, asianajajien, kansalaisyhteiskunnan aktivistien ja toimittajien vainoamiseksi kansainvälisten ihmisoikeusnormien ja Interpolin omien sääntöjen vastaisesti; ottaa huomioon, että komission ja kansalaisyhteiskunnan järjestöjen raporttien mukaan Interpol on uudistanut ja vahvistanut kansainvälisten etsintäkuulutusten tarkasteluprosesseja sekä tukijärjestelmiään jäsenvaltioiden kansallisille keskuksille, uudistanut sen valitusmekanismien täytäntöönpanoa valvovan henkilötietojen käsittelyn valvontakomitean kokoonpanoa ja toimintaa, nimittänyt tietosuojavastaavan ja pannut täytäntöön koulutus- ja tiedonjako-ohjelman; ottaa huomioon, että näistä uudistuksista huolimatta Interpol-järjestelmän mahdolliset perusoikeuksiin vaikuttavat väärinkäytökset ovat edelleen vakavia huolenaiheita, sillä viimeaikaisissa raporteissa painotetaan edelleen, että on lisättävä oikeudellisia takeita, parannettava avoimuutta ja tehostettava uudistusten täytäntöönpanoa; ottaa huomioon, että kansainvälisiä etsintäkuulutuksia ja tiedotteita koskevien tietojen päivitysmekanismeihin liittyy huomattavia haasteita, sillä etsintäkuulutukset ja tiedotteet ovat toisinaan edelleen voimassa kansallisissa tietokannoissa, vaikka Interpolin pääsihteeristö on päivittänyt ja poistanut ne; toteaa, että sekä kirjalliset lähteet että valtiollisten ja valtioista riippumattomien järjestöjen haastattelut viittaavat siihen, että Interpolin tarkastusprosessi on edelleen epäjohdonmukainen;
—

ottaa huomioon Taloudellisen yhteistyön ja kehityksen järjestön (OECD) vuonna 2018 julkaiseman kansainvälistä sijoitustoimintaa käsittelevän valmisteluasiakirjan ”Societal benefits and costs of International Investment Agreements: a critical review of aspects and available empirical evidence”,
98.

pitää myönteisinä komission toimia kuulemisprosessin vahvistamisen puolesta, sitoumusta raportoida kaikista julkisista kuulemisista kahdeksan viikon kuluessa kuulemisen päättymisestä sekä sitoumusta tiedottaa kuulemisista aktiivisemmin useampien kansalaisten, sidosryhmien ja pk-yritysten sekä paikallis- ja alueviranomaisten saavuttamiseksi; kehottaa jäsenvaltioita edistämään tätä prosessia jakamalla tietoa kuulemisista alueellaan; toteaa, että jotkut sidosryhmät, joilla on suuremmat taloudelliset resurssit, voivat olla aktiivisempia kuulemisissa; katsoo, että kerätystä palautteesta on saatava tasapainoinen kuva sidosryhmien toimintaympäristöstä, mikä edellyttää, että helpotetaan kannanottojen keräämistä kaikilta sidosryhmiltä, myös niiltä kansalaisilta ja heidän edustajiltaan, joilla on vähemmän resursseja;
—

ottaa huomioon 26. tammikuuta 2021 annetun Euroopan neuvoston parlamentaarisen yleiskokouksen päätöslauselman tarpeesta säilyttää Puolan ja Moldovan tasavallan tuomareiden riippumattomuus jatkossakin (”Judges in Poland and in the Republic of Moldova must remain independent”) (2),
20.

pitää aivan liian heikkona velvoitteena sitä, että komission ainoana velvollisuutena on ilmoittaa parlamentille, millä perusteella se ei ryhdy toimiin parlamentin jäsenten enemmistön hyväksymän valiokunta-aloitteisen lainsäädäntömietinnön johdosta, ja pitää siksi erittäin myönteisenä, että komission puheenjohtaja von der Leyen tukee parlamentin aloiteoikeutta ja on sitoutunut vastaamaan aina lainsäätämisjärjestyksessä hyväksyttävällä säädöksellä parlamentin SEUT 225 artiklan nojalla tekemiin pyyntöihin noudattaen täysimääräisesti suhteellisuus- ja toissijaisuusperiaatetta sekä parempaa lainsäädäntöä koskevaa periaatetta; edellyttää komission pitävän kiinni tästä sitoumuksesta tehdä lainsäädäntöaloite aina sen jälkeen, kun parlamentti on hyväksynyt tällaisen pyynnön jäsentensä enemmistöllä INL-menettelyssä; katsoo, että tätä sitoumusta olisi vahvistettava ja parlamentin valtaa vaikuttaa EU:n asialistaan olisi lisättävä;
C.

katsoo, että SEU-sopimuksen 7 artiklan 1 kohdassa on kyse ennalta ehkäisevästä vaiheesta, jossa unioni valtuutetaan toteuttamaan toimia, kun on olemassa selvä vaara, että yhteisiä arvoja loukataan vakavasti; toteaa, että näihin ennalta ehkäiseviin toimiin kuuluu vuoropuhelu kyseisen jäsenvaltion kanssa ja niiden tarkoituksena on välttää tiettyjen perussopimuksista johtuvien oikeuksien mahdollinen väliaikainen pidättäminen;
—

ottaa huomioon 12. huhtikuuta 2016 julkaistun sisäasioiden pääosaston tutkimuksen ”Proceedings of the Workshop on ’Organ Harvesting in China’” (2),
4.

pitää valitettavana, että komissio ei ole vastannut asianmukaisesti unionin tuomioistuimen 16. helmikuuta 2022 antamiin tuomioihin huolimatta siitä, että se on sitoutunut viimeistelemään oikeusvaltiomekanismin soveltamista koskevat suuntaviivat; toistaa kuitenkin näkemyksensä, että oikeusvaltioperiaatetta koskevasta ehdollisuudesta annetun asetuksen teksti on selkeä eikä edellytä erillistä tulkintaa, jotta sitä voitaisiin soveltaa, ja että lainsäädäntövallan käyttäjät eivät ole siirtäneet komissiolle tätä koskevaa valtaa; korostaa unionin tuomioistuimen tunnustaneen erityisesti, että jäsenvaltiot eivät voi väittää, etteivät ne pysty määrittämään riittävän tarkasti asetuksen olennaista sisältöä ja siitä johtuvia vaatimuksia; korostaa tässä yhteydessä, että suuntaviivojen, jotka eivät ole oikeudellisesti sitovia eivätkä osa asetusta, laatiminen ei saa missään tapauksessa viivästyttää entisestään asetuksen soveltamista, ja huomauttaa erityisesti, että komissiolla on velvollisuus panna EU:n lainsäädäntö täytäntöön jäsenvaltioiden vaaliaikatauluista riippumatta;
38.

suhtautuu myönteisesti Slovenian EU-puheenjohtajakaudella Brdo pri Kranjussa järjestetyn Länsi-Balkanin huippukokouksen päätelmiin; muistuttaa tukevansa Länsi-Balkanin maiden EU-jäsenyysnäkymiä ja toistaa näin ollen kehotuksensa nopeuttaa laajentumisprosessia ja tarjota selkeä tie maille, jotka haluavat liittyä unioniin; vaatii jäsenvaltioita viimeinkin lunastamaan lupauksensa ja painottaa, että ensimmäiset hallitustenväliset konferenssit on järjestettävä kiireellisesti Albanian ja Pohjois-Makedonian kanssa ja Kosovon viisumivapaus on myönnettävä viipymättä; korostaa, että laajentumismenettely perustuu jatkossakin siihen, että ehdokasvaltioiden on täytettävä kaikki asiaankuuluvat Eurooppa-neuvoston vahvistamat kriteerit keskittyen demokratian, oikeusvaltioperiaatteen ja ihmisoikeuksien ja vähemmistöjen oikeuksien vahvistamiseen sekä sovinnon edistämiseen ja taloudelliseen kehitykseen Länsi-Balkanilla, ja toteaa, että nämä ovat ennakkoedellytyksiä rauhalle, vakaudelle ja vauraudelle; korostaa tarvetta tehostaa yhteistyötä vastattaessa yhteisiin haasteisiin; painottaa, että on tarpeen arvioida laajentumispolitiikasta saatuja kokemuksia ja parantaa näkyvyyttä ja tehdä lisää investointeja alueella yleisen tietoisuuden ja näin ollen EU:n uskottavuuden ja sitoutumisen lisäämiseksi; kehottaa EU:ta tekemään yhteistyötä Länsi-Balkanin maiden kanssa, jotta voidaan löytää ratkaisuja muiden uudistusten esteenä oleviin ongelmiin, mukaan lukien 14 keskeisen painopisteen toteuttaminen Bosnia ja Hertsegovinassa Daytonin rauhansopimuksen täytäntöönpanon varmistamiseksi; korostaa merkitystä, joka kyseisten kumppanivaltioiden osallistumisella Euroopan yhdentymiseen on koko maanosan vakaudelle ja turvallisuudelle; kehottaa EU:ta tukemaan kansalaisyhteiskuntaa Länsi-Balkanilla eurooppalaisten arvojen edistämiseksi ja levittämiseksi; panee tyytyväisenä merkille EUFOR Althea -operaation työn, joka edistää rauhaa ja vakautta Bosnia ja Hertsegovinassa ja maan osallistumista Euroopan yhdentymiseen; palauttaa mieliin, että tällä operaatiolla on edelleen keskeinen asema Bosnia ja Hertsegovinan sekä alueen turvallisuuden ja vakauden kannalta; painottaa mahdollisen tulevan laajentumisen vuoksi, että EU:n päätöksentekoa on tehostettava; tuomitsee jyrkästi Serbitasavallan perustuslain vastaiset ja separatistiset toimet, joiden tarkoituksena on luoda rinnakkaiset instituutiot lääketieteen ja lääkinnällisten laitteiden, oikeuden, puolustuksen, turvallisuuden ja verotuksen aloilla, mikä heikentää Bosnia ja Hertsegovinan valtiorakenteita ja uhkaa sen yhtenäisyyttä ja alueellista koskemattomuutta; tuomitsee haitallisen roolin, joka alueellisilla toimijoilla ja Venäjän harjoittamalla ulkomaisella sekaantumisella on; kehottaa neuvostoa asettamaan kohdennettuja pakotteita Milorad Dodikia ja hänen liittolaisiaan vastaan tämän harjoittaman korruption, maan vakauden jatkuvan horjuttamisen sekä Bosnia ja Hertsegovinan suvereniteetin ja alueellisen koskemattomuuden heikentämisen vuoksi;
—

ottaa huomioon 28. syyskuuta 2021 julkaistun komission alustavan vaikutustenarvioinnin aloitteesta ”New EU system for the avoidance of double taxation and prevention of tax abuse in the field of withholding taxes” (Lähdeverot – EU:n uusi järjestelmä kaksinkertaisen verotuksen välttämiseksi ja veroväärinkäytösten estämiseksi),
56.

pitää valitettavana, että naisten oikeuksien yleinen edistyminen on jäänyt selvästi jälkeen Pekingin yleissopimukseen vuonna 1995 sisällytettyjen YK:n jäsenvaltioiden sitoumusten mukaisesta tasosta, ja on huolestunut edistymisen taantumisesta; on erittäin huolestunut siitä, että jokaisen yksilön oikeus valvoa kaikilta osin omaan seksuaalisuuteensa sekä seksuaali- ja lisääntymisterveyteensä ja -oikeuksiinsa liittyviä asioita ilman pakottamista ja syrjintää on heikentynyt, erityisesti abortin turvallisen ja vapaan saatavuuden osalta; tuomitsee kaikki yritykset heikentää olemassa olevia seksuaali- ja lisääntymisterveyteen ja -oikeuksiin liittyviä oikeuksia ja suojelutoimia sekä sellaiset lait, politiikat ja käytännöt, jotka edelleen kieltävät nämä oikeudet tai rajoittavat niiden toteutumista monissa maailman maissa; korostaa, että seksuaali- ja lisääntymisterveyden ja -oikeuksien saatavuus sekä oikeus koulutukseen, tiedonsaantiin, perhesuunnitteluun, nykyaikaisiin ehkäisymenetelmiin, turvalliseen ja lailliseen aborttiin sekä äideille tarjottavaan, synnytystä edeltävään ja synnytyksen jälkeiseen terveydenhoitoon on taattava kaikille ihmisille; kehottaa EU:ta ja sen jäsenvaltioita vahvistamaan naisten luovuttamattomat oikeudet kehon koskemattomuuteen, ihmisarvoon ja itsenäiseen päätöksentekoon ja puolustamaan kaikkien ihmisoikeuksien yleismaailmallisuutta ja jakamattomuutta kaikissa tilanteissa sekä edistämään seksuaali- ja lisääntymisterveyttä ja -oikeuksia osana niiden kansainvälisiä sitoumuksia ja YK:n kestävän kehityksen tavoitteiden mukaisesti;
C.

ottaa huomioon, että 3. maaliskuuta 2014 julkaistun Euroopan unionin perusoikeusviraston raportin ”Violence against women: an EU-wide survey” mukaan kolmasosa naisista on kokenut fyysistä tai seksuaalista väkivaltaa aikuisikänsä aikana; ottaa huomioon, että EU:ssa jopa 55 prosenttia naisista on kokenut seksuaalista häirintää, 32 prosenttia kaikista uhreista EU:ssa sanoo tekijän olleen esimies, työtoveri tai asiakas, 75 prosenttia pätevyyttä edellyttävissä ammateissa tai ylimmän johdon tehtävissä toimivista naisista on joutunut seksuaalisen häirinnän kohteeksi ja 61 prosenttia palvelualalla työskentelevistä naisista on kokenut seksuaalista häirintää;
—

ottaa huomioon Euroopan parlamentin politiikkayksikön oikeudellisten asioiden valiokunnan pyynnöstä kesäkuussa 2021 teettämän tutkimuksen ”The Use of SLAPPs to Silence Journalists, NGOs and civil Society”,
1.

katsoo, että kauppapolitiikka on tienhaarassa; panee merkille, että geopoliittinen todellisuus on muuttunut, ja korostaa, että EU:n on vielä määritettävä asemansa tässä uudessa ympäristössä; katsoo, että covid-19 on vahvistanut tarvetta tarkistaa perusteellisesti EU:n kauppapolitiikkaa; korostaa, että parlamentti on valmis osallistumaan aktiivisesti kauppapolitiikan uudelleentarkasteluun;
AI.

ottaa huomioon, että tiedotusvälineiden vapaus Venäjällä on nopeasti rapistumassa, sillä Venäjän hallitus on vauhdittanut vuosikausia jatkunutta kampanjaansa kansalaisyhteiskunnan ja riippumattoman lehdistön toiminnan lopettamiseksi ja uhannut järjestöjä, kuten Meduza, Radio Free Europe / Radio Liberty, VTimes, For Human Rights ja Open Russia, sälyttämällä niille vaivalloisen lainsäädännöllisen, sääntelyperustaisen ja byrokraattisen taakan ja tukahduttamalla niiden rahoitusmahdollisuudet lähteistä, jotka eivät ole hallituksen ja sen liittolaisten valvonnassa, ja nimittämällä niitä ”ulkomaisiksi agenteiksi” tai ”ei-toivotuiksi” saattaen huonoon valoon nämä ryhmät ja niiden edustamat korkeatasoiset journalistiset ja ihmisoikeuksiin liittyvät periaatteet, joita ilman Venäjä ei voi olla demokraattinen, vauras ja vapaa; ottaa huomioon, että tiedostusvälineiden toimintatila Venäjällä on valtion valvoma ja omistama, yleisradioyhtiötä siellä ei ole, ja jäljellä olevilla harvoilla riippumattomilla tiedostusvälineillä on vaikeuksia toimintansa rahoittamisessa ja ne joutuvat vainotuiksi, mukaan lukien niiden työntekijöihin kohdistuvat fyysiset hyökkäykset ja vangitsemiset; toteaa, että vuoden 1992 jälkeen Venäjällä on tapettu 58 toimittajaa; huomauttaa, että ”internetin sensuurilain” mukaan hallitus voi estää kaiken ei-toivotun internetsisällön esittämisen; ottaa huomioon, että kansalaisjärjestöjen ja tiedotusvälineiden vapaa ja riippumaton toiminta on oikeusvaltioperiaatteeseen perustuvan demokraattisen yhteiskunnan kulmakivi;
—

ottaa huomioon YK:n väestöohjelmarahaston UNFPA:n maailman väestön tilaa koskevan raportin vuodelta 2019 ”Unfinished Business: the pursuit of rights and choices for all”,
Q.

ottaa huomioon, että lukuisten raporttien mukaan ”hallinnolliseen säilöönottoon” tuomittuja rauhanomaisia mielenosoittajia on kohdeltu huonosti, sillä heidät on muun muassa sijoitettu täyteen ahdettuihin säilöönottolaitoksiin, heiltä on evätty ruoka ja vesi useiksi tunneiksi ja heidät on pakotettu viettämään pitkiä ajanjaksoja (useita tunteja kerrallaan, usein yöaikaan) poliisiajoneuvoissa siirron aikana; ottaa huomioon, että mielenosoituksiin osallistuneet ovat myös kertoneet, että heidät on uhattu erottaa tai erotettu yliopistosta tai korkeakoulusta tai he ovat menettäneet työpaikkansa; ottaa huomioon, että lisäksi mellakkapoliisi syyllistyi liialliseen voimankäyttöön rauhanomaisia mielenosoittajia, myös vanhuksia ja lapsia, vastaan;
4.

on pettynyt siihen, että Irlannin tietosuojavaltuutettu nosti kanteen Maximilian Schremsiä ja Facebookia vastaan Irlannin ylemmässä piirituomioistuimessa sen sijaan, että se olisi tehnyt itse päätöksen, joka kuuluu sen toimivaltaan 2010/87/EU 4 artiklan ja yleisen tietosuoja-asetuksen 58 artiklan mukaisesti; muistuttaa kuitenkin, että tietosuojavaltuutettu hyödynsi oikeudellista keinoa, joka antaa tietosuojaviranomaisille mahdollisuuden tuoda komission täytäntöönpanopäätöksen pätevyyttä koskevat huolenaiheet kansallisen tuomarin tietoon, jotta unionin tuomioistuimelle voidaan antaa ennakkoratkaisupyyntö; on erittäin huolissaan siitä, että Irlannin tietosuojavaltuutettu, joka on johtava viranomainen näissä asioissa, ei ole vielä tehnyt päätöstä useista yleisen tietosuoja-asetuksen rikkomista koskevista kanteluista, jotka tehtiin 25. toukokuuta 2018 eli päivänä, jona tietosuoja-asetusta alettiin soveltaa, eikä muista yksityisyyden suojelun alalla toimivien järjestöjen ja kuluttajaryhmien tekemistä kanteluista; on huolissaan siitä, että Irlannin tietosuojavaltuutettu tulkitsee yleisen tietosuoja-asetuksen 60 artiklan 3 kohdassa käytetyn ilmauksen ”viipymättä” lainsäätäjien tahdon vastaisesti pidemmäksi ajaksi kuin muutamaksi kuukaudeksi; on huolissaan siitä, että valvontaviranomaiset eivät ole toteuttaneet yleisen tietosuoja-asetuksen 61 ja 66 artiklan mukaisia ennakoivia toimia pakottaakseen tietosuojavaltuutetun noudattamaan yleisen tietosuoja-asetuksen mukaisia velvoitteitaan; on huolissaan myös siitä, että tietosuojavaltuutetun palveluksessa ei ole teknologia-asiantuntijoita ja tietosuojavaltuutetun toimistossa käytetään vanhentuneita järjestelmiä; pitää vaikutuksiltaan valitettavana tietosuojavaltuutetun epäonnistunutta yritystä siirtää oikeusmenettelyn kustannukset vastaajalle, millä olisi ollut valtava lamaannuttava vaikutus; kehottaa komissiota käynnistämään rikkomusmenettelyjä Irlantia vastaan sen vuoksi, että se ei ole pannut yleistä tietosuoja-asetusta asianmukaisesti täytäntöön;
—

ottaa huomioon Euroopan laajuisten energiainfrastruktuurien suuntaviivoista ja päätöksen N:o 1364/2006/EY kumoamisesta sekä asetusten (EY) N:o 713/2009, (EY) N:o 714/2009 ja (EY) N:o 715/2009 muuttamisesta 17. huhtikuuta 2013 annetun Euroopan parlamentin ja neuvoston asetuksen (EU) N:o 347/2013 (3) (TEN-E-asetus),
13.

korostaa, että on tärkeää panna täytäntöön heinäkuussa 2020 kodifioidut vaaliuudistustoimenpiteet, jotka ovat Etyj/ODIHR:n ja Euroopan neuvoston suositusten mukaisia; korostaa, että on tärkeää panna täysimääräisesti ja oikea-aikaisesti täytäntöön Venetsian komission ja Etyj/ODIHR:n joulukuussa 2020 antama yhteinen lausunto; pitää myönteisenä 5. kesäkuuta 2020 tehtyä sopimusta, sillä sen tuloksena pannaan täytäntöön joitakin Etyjin/ODIHR:n suosituksia; panee merkille, ettei sen perusteella ole onnistuttu toteuttamaan jatkotoimia, ja toteaa, että huolimatta toistuvista kansainvälisistä vetoomuksista odottaa Venetsian komission lausuntoa lisätoimia on toteutettu ilman puolueiden välistä laajaa yksimielisyyttä, minkä seurauksena Albanian parlamentti hyväksyi vaalilakiin kiistanalaiset muutokset lokakuussa 2020;
31.

toteaa, että EKP:n pääasiallinen tehtävä on ylläpitää hintavakautta ja sen toissijainen tehtävä on tukea yleistä talouspolitiikkaa unionissa ja täten edistää Euroopan unionista tehdyn sopimuksen 3 artiklassa määriteltyjen unionin tavoitteiden saavuttamista, ja korostaa, että näiden lisäksi sen tehtävänä on edistää maksu- ja selvitysjärjestelmien moitteetonta toimintaa; korostaa itsenäisten eurooppalaisten maksuratkaisujen merkitystä; kehottaa EKP:tä varmistamaan asianmukaisen tasapainon rahoitusalan innovoinnin ja vakauden sekä kuluttajansuojan välillä; pitää ilahduttavana 16 eurooppalaisen pankin aloitetta käynnistää eurooppalainen maksualoite, jolla pyritään luomaan yhtenäinen maksuratkaisu kuluttajille ja kauppiaille kaikkialla Euroopassa;
—

ottaa huomioon 11. maaliskuuta 2020 annetun komission tiedonannon ”Uusi kiertotalouden toimintasuunnitelma – Puhtaamman ja kilpailukykyisemmän Euroopan puolesta” (COM(2020)0098) ja komission yksiköiden valmisteluasiakirjan ”Leading the way to a global circular economy: state of play and outlook” (SWD(2020)0100),
F.

toteaa, että ennalta varautumisen periaatetta olisi sovellettava ja että asetuksessa (EY) N:o 1107/2009 säädetään, että aineita olisi sisällytettävä kasvinsuojeluaineisiin ainoastaan, kun on osoitettu, että niistä on selvää hyötyä kasvintuotannossa ja ettei niillä odoteta olevan haitallisia vaikutuksia ihmisten tai eläinten terveyteen tai kohtuuttomia haittavaikutuksia ympäristöön;
—

ottaa huomioon HIV:n ja aidsin vastaisesta taistelusta 8. kesäkuuta 2016 annetun YK:n yleiskokouksen poliittisen julistuksen ”HIV and AIDS: On the Fast Track to Accelerating the Fight against HIV and to Ending the AIDS Epidemic by 2030”,